18. septembril 2013 esitatud hagi – May versus Siseturu Ühtlustamise Amet – Constantin Film Produktion (WINNETOU)
(kohtuasi T-501/13)
Hagiavalduse keel: saksa
Pooled
Hageja: Karl May Verwaltungs- und Vertriebs- GmbH (Bamberg, Saksamaa) (esindaja: advokaat M. Pejman)
Kostja: Siseturu Ühtlustamise Amet (kaubamärgid ja tööstusdisainilahendused)
Teine menetluspool apellatsioonikojas: Constantin Film Production GmbH (München, Saksamaa)
Nõuded
Hageja palub Üldkohtul:
tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 9. juuli 2013. aasta otsus(asi R 125/2012-1);
mõista kohtukulud välja ühtlustamisametilt.
Väited ja peamised argumendid
Kehtetuks tunnistamise taotluse esemeks olev registreeritud ühenduse kaubamärk: sõnamärk „WINNETOU” kaupadele ja teenustele klassides 3, 9, 14, 16, 18, 21, 24, 25, 28, 29, 30, 39, 41, 42 ja 43 (ühenduse kaubamärk nr 2 735 017).
Ühenduse kaubamärgi omanik: hageja.
Ühenduse kaubamärgi kehtetuks tunnistamist taotlev pool: Constantin Film Production GmbH.
Kehtetuks tunnistamise taotluse põhjendus: määruse nr 207/2009 artikli 52 lõike 1 punkt a koosmõjus artikliga 7.
Tühistamisosakonna otsus: lükata kehtetuks tunnistamise taotlus tagasi.
Apellatsioonikoja otsus: tühistada tühistamisosakonna otsus ja tunnistada vaidlustatud ühenduse kaubamärk osaliselt kehtetuks.
Väited: ühenduse kaubamärgi ja kaubamärgisüsteemi autonoomia ja sõltumatuse põhimõtte ning määruse nr 207/2009 artikli 76 ja artikli 7 lõike 1 punktide b ja c rikkumine.